
Návrh uznesenia
k Spolufinancovanie projektu „Navigačno – informačný systém mesta Trnava“
Mestské zastupiteľstvo mesta Trnava po prerokovaní:
Schvaľuje
a) Predloženie žiadosti o poskytnutie príspevku v rámci výzvy s kódom Výzva FNPCR-01-2025 Fondu na podporu cestovného ruchu na projekt Navigačno – informačný systém mesta Trnava,
b) Zabezpečenie realizácie projektu v súlade s podmienkami poskytnutia finančných prostriedkov z Fondu na podporu cestovného ruchu.
c) Zabezpečenie finančných prostriedkov na spolufinancovanie realizovaného projektu vo výške minimálne 10% z celkovej sumy oprávnených výdavkov projektu, t.j. 13 961,83 eur.
d) Zabezpečenie financovania prípadných neoprávnených výdavkov projektu z rozpočtu mesta Trnava.

Dôvodová správa
Fond na podporu cestovného ruchu vyhlásil výzvu na predkladanie žiadostí o poskytnutie príspevku na podporu udržateľného a konkurencieschopného cestovného ruch a kúpeľníctva v regiónoch slovenskej republiky, kód výzvy FNPCR-01-2025. 
Mesto Trnava predložilo v rámci uvedenej výzvy žiadosť o poskytnutie príspevku na realizáciu projektu s názvom „Navigačno – informačný systém mesta Trnava“. 
Realizáciou predmetného projektu sa významnou mierou zvýši atraktivita ponuky regiónu zameranej na spoznávanie kultúry, pamiatok a lokálnej produkcie.
Hlavným cieľom projektu je maximálne sprístupnenie hlavných bodov záujmu mesta Trnava a zjednodušenie orientácie v meste obyvateľom, návštevníkom s významným zreteľom na znevýhodnené osoby.
Projekt vytvára moderný, ekologický a digitálne prepojený orientačný systém, ktorý podporí pešiu mestskú turistiku a zvýši atraktivitu kultúrneho dedičstva.
Hlavným výstupom je 111 nových prvkov (smerové stĺpiky, informačné totemy, panely a tabuľky budov a kostolov), minimálne 50 vybavených QR kódmi s prístupom k multijazyčnému audioguide systému. Ten zabezpečí informačnú prístupnosť aj pre osoby so zrakovým znevýhodnením a umožní digitálne prepojenie fyzického priestoru s interaktívnym obsahom (text, audio, video).
Typy objektov a počet:
· Uličné značenie (smerový stĺpik): 35 ks
· Informačný totem (mapa mesta): 4 ks
· Informačný panel (info o lokalite): 4ks
· Tabuľa budovy (pamiatky mesta): 60 ks
· Tabuľa kostoly (rozpis svätých omší): 8 ks
Pri navrhovaní prvkov bolo prihliadnuté na bezpečnosť chodcov, cyklistov, na dopravu a zásobovanie. Pri umiestňovaní na križovaní ciest bol braný ohľad na výhľadové trojuholníky, ale aj na dobrú viditeľnosť samotného informačného systému.


Rozpočet projektu:
Celkové oprávnené výdavky:	139 461,83 eur
Žiadaná suma príspevku:	125 500,00 eur
Spolufinancovanie:	13 961,83 eur
Prípadné neoprávnené výdavky budú financované 

